b'\n_START_ARTICLE_\nDimnikarski \xc5\xbeagovinar\n_START_SECTION_\nOpis in biologija\n_START_PARAGRAPH_\nOdrasli hro\xc5\xa1\xc4\x8di merijo med 11 in 19 mm in imajo \xc4\x8drno telo, posejano z rumenimi in sivami pikami. _NEWLINE_V Sloveniji ima dimnikarski \xc5\xbeagovinar eno generacijo na leto in roji med junijem in avgustom. Po kopulaciji, samica, ki \xc5\xbeivi do 80 dni, odlo\xc5\xbei do 172 jaj\xc4\x8dec v zarezo v skorji gostiteljskega drevesa. Li\xc4\x8dinke se izle\xc5\xbeejo po osmih dneh in se zavrtajo globlje v les, kjer se hranijo. Pred zimo naredijo bubilnico v kateri poteka diapavza. Spomladi se li\xc4\x8dinke zabubijo, po devetih dneh pa se iz bube razvije imago, ki se skozi okroglo izhodno odprtino v skorji pregrize na plano. Imagi se prehranjujejo s skorjo na vejicah in vr\xc5\xa1i\xc4\x8dkih, pa tudi z iglicami. Vrsta je vektor borove ogor\xc4\x8dice.'